Debitiral je na tretji dirki sezone 1973 za Veliko nagrado Južne Afrike, na kateri je Denny Hulme osvojil svoj edini najboljši štartni položaj v karieri. Hulme in Peter Revson sta med sezono dosegla tri zmage, četrto pa je skoraj dodal novinec Jody Scheckter. Slednji pa je bil odgovoren za eno najhujših nesreč v zgodovini Formule 1, ko se je na dirki za Veliko nagrado Velike Britanije zavrtel v ospredju in se mu več dirkačev ni uspelo izogniti. To je bilo preden je Emerson Fittipaldi iz Lotusa prestopil v McLaren pred sezono 1974. Njegovo poznavanje Lotusa 72 je pomagalo McLarnu izboljšati dirkalnik M23, kar je moštvu prineslo prvi konstruktorski in dirkaški naslov prvaka, slednjega je osvojil prvak Fittipaldi s tremi zmagami in še štirimi uvrstitvami na stopniče.